CELEX: 31988R1152
Language: el
Date: 1988-04-28 00:00:00
Title: Κανονισμός (ΕΟΚ) αριθ. 1152/88 της Επιτροπής της 28ης Απριλίου 1988 για τροποποίηση του κανονισμού (ΕΟΚ) αριθ. 983/88 περί ειδικών διατάξεων σχετικά με την εμπορία ελαιολάδου που περιέχει ανεπιθύμητες ουσίες

Avis juridique important

|

31988R1152

Κανονισμός (ΕΟΚ) αριθ. 1152/88 της Επιτροπής της 28ης Απριλίου 1988 για τροποποίηση του κανονισμού (ΕΟΚ) αριθ. 983/88 περί ειδικών διατάξεων σχετικά με την εμπορία ελαιολάδου που περιέχει ανεπιθύμητες ουσίες  

Επίσημη Εφημερίδα αριθ. L 108 της 29/04/1988 σ. 0053 - 0053

***** ΚΑΝΟΝΙΣΜΟΣ (ΕΟΚ) αριθ. 1152/88 ΤΗΣ ΕΠΙΤΡΟΠΗΣ  της 28ης Απριλίου 1988  για τροποποίηση του κανονισμού (ΕΟΚ) αριθ. 983/88 περί ειδικών διατάξεων σχετικά με την εμπορία ελαιολάδου που περιέχει ανεπιθύμητες ουσίες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 για τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι, με τον κανονισμό (ΕΟΚ) αριθ. 983/88 της Επιτροπής (3), έχουν αποκλειστεί από το μεγαλύτερο μέρος των πλεονεκτημάτων που προβλέπονται από την κοινοτική νομοθεσία τα ελαιόλαδα και τα πυρηνέλαια των οποίων η περιεκτικότητα σε τετραχλωροαιθυλένιο ξεπερνά ένα ορισμένο κατώφλι·  ότι, στο άρθρο 3 του κανονισμού (ΕΟΚ) αριθ. 3154/85 της Επιτροπής της 11ης Νοεμβρίου 1985 για λεπτομέρειες της διοικητικής εφαρμογής των νομισματικών εξισωτικών ποσών (4), όπως τροποποιήθηκε από τον κανονισμό (ΕΟΚ) αριθ. 361/88 (5), ορίζεται ότι δεν χορηγείται κανένα νομισματικό εξισωτικό ποσό όταν τα προϊόντα δεν είναι υγιή, ανόθευτα και σύμφωνα με τα συναλλακτικά ήθη· ότι πρέπει, συνεπώς, να περιληφθεί μεταξύ των πλεονεκτημάτων που προβλέπονται από την κοινοτική νομοθεσία και απαριθμούνται στο άρθρο 1 του κανονισμού (ΕΟΚ) αριθ. 983/88 η χορήγηση νομισματικού εξισωτικού ποσού·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 983/88, στο τέλος της πρώτης φράσης προστίθεται το ακόλουθο κείμενο:  «ούτε από τη χορήγηση νομισματικού εξισωτικού ποσού.»  Άρθρο 2  Ο παρών κανονισμός αρχίζει να ισχύει στις 30 Απριλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 98 της 15. 4. 1988, σ. 36.  (4) ΕΕ αριθ. L 310 της 21. 11. 1985, σ. 9.  (5) ΕΕ αριθ. L 35 της 9. 2. 1988, σ. 15.